
CONSILIUL LOCAL AL MUNICIPIULUI


    S I G H I Ş O A R A 

                                                H O T Ă R Â R E A   NR. 185





       din 24 noiembrie 2011

privind aprobarea depozitării temporare la Depozitul de deşeuri nepericuloase al Municipiului Sighişoara, a deşeurilor menajere provenite din Comunele Biertan, Albeşti, Apold, Vânători şi Nadeş

            Consiliul Local al Municipiului Sighişoara ;

Având în vedere expunerea de motive a Primarului municipiului cu propunerea de aprobare a depozitării temporare la Depozitul de deşeuri nepericuloase al Municipiului Sighişoara, a deşeurilor menajere provenite din Comunele Biertan, Albeşti, Apold, Vânători şi Nadeş;
Având în vedere prevederile Hotărârilor Consiliului Local nr. 109/24.06.2011, 129/29.07.2010 şi 147/26.08.2010, prin care s-a aprobat depozitarea deşeurilor menajere provenite din Comunele Biertan, Albeşti, Apold, Vânători şi Nadeş la Depozitul de deşeuri nepericuloase al Municipiului Sighişoara, pe o perioadă de 12 luni de la data intrării în vigoare a acestor hotărâri, fiind aprobate şi contractele de prestări servicii încheiate între părţi, care au încetat;

Având în vedere adresele Municipiului Sighişoara nr. 9239/03.05.2011, 9234/ 03.05.2011, 9235/03.05.2011, 9233/03.05.2011, 9238/03.05.2011, prin care s-a comunicat unităţilor administrativ-teritoriale susamintite faptul că, prin Hotărârea Consiliului Local nr. 76/28.04.2011, s-a modificat art. 8 din Anexa 2 la Hotărârea Consiliului Local nr. 91/27.05.2010 privind stabilirea impozitelor şi taxelor pentru anul 2011, în sensul că, pentru depozitarea deşeurilor nepericuloase în Depozitul de deşeuri nepericuloase al Municipiului Sighişoara, se stabileşte o taxă de 65 lei/tonă, respectiv 40 lei/mc;

Având în vedere adresa Comunei Biertan nr. 2690/09.11.2011, înregistrată la Municipiul Sighişoara sub nr. 22623/11.11.2011, adresa Comunei Albeşti nr. 5688/09.11.2011, înregistrată la Municipiul Sighişoara sub nr. 22494/09.11.2011, adresa Comunei Apold nr. 2453/14.11.2011, înregistrată la Municipiul Sighişoara sub nr.22797/15.11.2011, adresa Comunei Vânători din data de 15.11.2011, înregistrată la Municipiul Sighişoara sub nr. 22811/15.11.2011 şi adresa Comunei Nadeş nr. 6809/11.11.2011, înregistrată la Municipiul Sighişoara sub nr. 22646/11.11.2011, prin care aceste unităţi administrativ-teritoriale solicită sprijinul pentru obţinerea în continuare a aprobării de depozitare temporară a deşeurilor menajere, la Depozitul de deşeuri nepericuloase al Municipiului Sighişoara;

Având în vedere consultările care au avut loc la nivelul autorităţilor implicate în gestionarea deşeurilor, pentru găsirea unor soluţii de depozitare a deşeurilor generate de populaţia şi agenţii economici din Comunele Biertan, Albeşti, Apold, Vânători şi Nadeş;

 
Având în vedere prevederile Ordonanţei de Urgenţă nr. 78/2000 privind regimul deşeurilor, cu modificările şi completările ulterioare;

Având în vedere prevederile Ordonanţei de Urgenţă nr. 195/2005 privind protecţia mediului, cu modificările şi completările ulterioare;

Având în vedere Raportul de specialitate al Compartimentului Monitorizare Servicii de Utilităţi Publice, Investiţii, Urmărire Contracte, prin care se propune aprobarea depozitării temporare a deşeurilor menajere provenite din Comunele Biertan, Albeşti, Apold, Vânători şi Nadeş, la Depozitul de deşeuri nepericuloase al Municipiului Sighişoara, pe o perioadă de 1 (un) an, îndeplinindu-se condiţiile legale;

Având în vedere avizele favorabile ale tuturor comisiilor pe domenii de specialitate;

În baza art. 36, alin. 2, lit. (d), alin. 6, lit. (a), pct. 14,  alin. 9, art. 45, alin. (1) si art. 115 alin. (1), lit. (b) din Legea Administraţiei Publice Locale, republicată, cu modificările şi completările ulterioare;              

                                                       H O T Ă R Ă Ş T E :

Art.1. Se aprobă depozitarea temporară a deşeurilor menajere provenite din Comunele Biertan, Albeşti, Apold, Vânători şi Nadeş la Depozitul de deşeuri nepericuloase al Municipiului Sighişoara, pe o perioadă de 1 (un) an, după data achitării integrale a sumelor restante datorate municipiului Sighişoara, conform facturilor emise  în baza contractelor de prestări servicii încheiate în anul 2010.

Art.2. Depozitarea deşeurilor menajere provenite din Comunele Biertan, Albeşti, Apold, Vânători şi Nadeş la Depozitul de deşeuri nepericuloase al Municipiului Sighişoara se va face numai după ce în prealabil s-a realizat sortarea acestora la producător, conform prevederilor legale în domeniul protecţiei mediului şi al gestionării deşeurilor.

          Art.3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al acestuia şi operatorul depozitului de deşeuri nepericuloase.

PRESEDINTE DE SEDINTA, 






Daniela Muşunoi










Contrasemneaza:






             


p.Secretarul municipiului,










Iov Roiban
(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Compartiment monitorizare servicii de utilităţi publice, investiţii, urmărire contracte

1 ex. Direcţia economică;

1 ex. S.C. Schuster Ecosal S.R.L.

10 ex.IR/FM

